
Comisia pentru Buget,

Finanţe şi Bănci
Bucureşti,  
Nr. 4c-2/107
PLx. 18/2017
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru ratificarea Acordului între România şi Republica Populară Chineză pentru eliminarea dublei impuneri cu privire la impozitele pe venit şi prevenirea evaziunii fiscale şi a evitării plăţii impozitelor, semnat la Bucureşti, la 4 iulie 2016, trimis spre dezbatere în fond, cu adresa nr.PLx.18/2017, Camera Deputaţilor fiind prima Cameră sesizată. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE

Leonardo BADEA
Parlamentul  României

Bucureşti,      
Nr. 4c-2/107
PLx. 18/2017
Comisia pentru Buget,

Finanţe şi Bănci
RAPORT

asupra proiectului de Lege pentru ratificarea Acordului între România şi Republica Populară Chineză pentru eliminarea dublei impuneri cu privire la impozitele pe venit şi prevenirea evaziunii fiscale şi a evitării plăţii impozitelor, semnat la Bucureşti, la 4 iulie 2016
În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanțe și bănci a fost sesizată, spre dezbatere în fond cu proiectul de Lege pentru ratificarea Acordului între România şi Republica Populară Chineză pentru eliminarea dublei impuneri cu privire la impozitele pe venit şi prevenirea evaziunii fiscale şi a evitării plăţii impozitelor, semnat la Bucureşti, la 4 iulie 2016.

Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este prima Cameră sesizată.

La dezbaterea proiectului de lege s-a avut în vedere avizul favorabil al Consiliului Legislativ şi avizul favorabil al Comisiei pentru politică externă.

Proiectul de Lege supus dezbaterii are ca obiect de reglementare ratificarea Acordului între România și Republica Populară Chineză pentru eliminarea dublei impuneri cu privire la impozitele pe venit și prevenirea evaziunii fiscale și a evitării plății impozitelor, semnat la București, la 4 iulie 2016.  Prin noul acord se reglementeză veniturile din proprietăţi imobiliare, profiturile din activitatea de afaceri, transportul internaţional, întreprinderile asociate, dividendele, dobânzile, redevenţele, caştigurile de capital, profesiile independente, veniturile din activitatea salarială, remuneraţiile membrilor consiliului de administraţie, artiştii de spectacol şi sportivii, pensiile, funcţiile publice, studenţii, profesorii şi cercetătorii şi alte venituri.
În momentul în care noul acord va începe să se aplice, respectiv de la 1 ianuarie a anului calendaristic imediat următor anului în care a avut loc intrarea sa în vigoare, acordul din 1991 va înceta să mai producă efecte.
În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din data de 15 februarie 2017.
La lucrările Comisiei și-au înregistrat prezența un număr de 18 deputați, din totalul de 25 de membri.
La dezbaterea acestui proiect de lege au participat, în calitate de invitați, reprezentanți ai Ministerului Finanţelor Publice.
În urma examinării proiectului de lege şi a opiniilor exprimate, deputații prezenți la lucrări, au hotărât cu unanimitate de voturi, să supună Plenului Camerei Deputaţilor spre dezbatere şi adoptare proiectul de Lege pentru ratificarea Acordului între România şi Republica Populară Chineză pentru eliminarea dublei impuneri cu privire la impozitele pe venit şi prevenirea evaziunii fiscale şi a evitării plăţii impozitelor, semnat la Bucureşti, la 4 iulie 2016, în forma prezentată de Guvern.
În raport cu obiectul şi conţinutul său, proiectul de Lege face parte din categoria legilor ordinare.

